ΝΕΑ ΕΛΛΗΝΙΚΑ
ΕΠΑΛ Β΄ ΛΥΚΕΙΟΥ
ΘΕΜΑΤΙΚΗ ΕΝΟΤΗΤΑ: ΤΗ ΓΛΩΣΣΑ ΜΟΥ ΕΔΩΣΑΝ ΕΛΛΗΝΙΚΗ

ΕΝΔΕΙΚΤΙΚΕΣ ΑΠΑΝΤΗΣΕΙΣ
(Επισημαίνεται ότι οι απαντήσεις που προτείνονται για τα θέματα είναι ενδεικτικές. Κάθε άλλη απάντηση, κατάλληλα τεκμηριωμένη, θεωρείται αποδεκτή.)

Α3. (25 μονάδες)
	ΕΠΙΣΗΜΑΝΣΕΙΣ
Ύφος λόγου: σοβαρό, απρόσωπο, πληροφοριακό – γ΄ ρηματικό πρόσωπο στην επιχειρηματολογία, ενδεχομένως α΄ ενικό ρηματικό πρόσωπο στις προσωπικές τοποθετήσεις – σοβαρό λεξιλόγιο.
Προσφώνηση ομιλίας: Κυρίες και κύριοι, Αγαπητές συμμαθήτριες και αγαπητοί συμμαθητές…
Εισαγωγή/πρόλογος: Η αξία της γλώσσας στην επικοινωνία



Προβλήματα που διαπιστώνει ο μαθητής στη χρήση της γλώσσας από τους συνομηλίκους του:
· Χρήση ξένων λέξεων
· Λανθασμένη χρήση του λεξιλογίου, της γραμματικής, του συντακτικού
· Αδυναμία διατύπωσης των ιδεών τους
· Παρανοήσεις, ασάφειες, αδυναμία συγκρότησης λόγου

Τρόποι που συμβάλλουν στην καλλιέργεια της γλώσσας:
· Συνεχής μελέτη βιβλίων και κειμένων φροντισμένων γλωσσικά
· Παρακολούθηση τηλεοπτικών συζητήσεων όπου γίνεται προσεγμένη χρήση της γλώσσας
· Συνειδητά σωστή χρήση του λόγου

Παρατήρηση: οι μαθητές και οι μαθήτριες μπορούν να εμπλουτίσουν τα επιχειρήματά τους με παραδείγματα από την εμπειρία τους. 
Επίλογος: Ανακεφαλαίωση
Αποφώνηση: Σας ευχαριστώ για την προσοχή σας

Β3. (25 μονάδες)

1. Θέμα αναγνωστικής ανταπόκρισης:

Οι νέοι προσπαθούν να επιβάλλουν τις ιδέες τους στους μεγαλύτερους χωρίς τον απαιτούμενο σεβασμό. Γιατί γίνεται αυτό, σύμφωνα με την κυρία Βικτωρία; Ποια είναι η δική σου άποψη πάνω σε αυτό το θέμα;
· Εγώ πιστεύω πως ο άνθρωπος μπορεί μοναχά να έχει ιδέες σωστές μόνο σαν ωριμάσει.
· …με μερικές πρόχειρες γνώσεις που σας στοιβάξανε στο κεφάλι, να μας διδάξετε εμάς;
· Μα αν είχατε, όπως λέει ο αδερφός μου, λίγη κλασική μόρφωση…
Κατά τη γνώμη της κυρίας Βικτωρίας, οι νέοι προσπαθούν να επιβάλλουν τις ιδέες τους στους μεγαλύτερους, αν και δεν μπορούν να διαμορφώσουν σωστές απόψεις, διότι δεν έχουν ωριμάσει ακόμη. Επίσης, κάποιοι άλλοι τούς παρακινούν να αποκτήσουν αυτές τις ιδέες, τις οποίες διαδίδουν χωρίς να τις σκεφτούν. Τέλος, τους λείπει η κλασική μόρφωση χάρη στην οποία θα διδάσκονταν τον σεβασμό απέναντι στους μεγαλύτερους. Όλα αυτά οι μεγαλύτεροι δεν μπορούν να τα ανεχτούν.
Πιστεύω πως οι νέοι ανυπομονούν να δείξουν πως μεγάλωσαν και έχουν δική τους άποψη, η οποία θα διαφέρει από αυτή των μεγαλύτερων. Αυτό τούς οδηγεί συχνά σε λάθη και παρεξηγήσεις.
ή
2. Θέμα δημιουργικής γραφής:

Η κυρία Βικτωρία συνεχίζει να μιλά, σε β΄ ρηματικό πρόσωπο, για τον αδύναμο και ανώριμο λόγο των νέων, για την ανικανότητά τους να υπακούσουν στον λόγο των μεγαλύτερων και στα λάθη που θα συνεχίσουν να κάνουν με αυτή την υπερφίαλη τακτική.

